MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Liibanon on Iisraeli ja Süüria naabruses asuv väike maa,
mis on kannatanud tõsise majanduskriisi,
laialt levinud töötuse ja korruptsiooni tõttu.
Liibanonis elab maailma suurim pagulaste hulk üldse,
kus pagulased moodustavad 1/4 kogu Liibanoni elanikkonnast.
Tänases saates räägib Märtrite Hääle juht Hannu Lahtinen
Liibanoni olukorrast
ja sellest, mida on Märtrite Hääl teinud ära selleks,
et aidata sealseid kristlasi.
Mina olen Sari Palomäki.
Tere tulemast vaatama saadet "Märtrite hääl"!
Ja tere tulemast sullegi, Hannu Lahtinen! - Tänan!
Mainisid mulle, et nimi Liibanon lähtub ühest kindlast sõnast,
millest ma ei tea midagi, nii et äkki räägid meile kõigile?
Kui vaadata Liibanoni, siis seda ümbritsevad imelised mäed.
Sealt on näha ka Piiblist tuntud Hermoni mägi.
Ehk siis seal on lumega kaetud mäed.
Liibanon tuleb araabiakeelsest sõnast "laban",
mis tähendab valget jogurtit.
Nii et inimesed, kes on seal ringi käinud,
ütlevad: "Laban, laban!" viidates lumistele mägedele.
Väga huvitav detail, mistõttu aitäh selle eest!
Piibliski on Liibanonist juttu ja seda vägagi kaunil moel.
Mis sulle nende piiblisalmidega Liibanoni osas meenub?
On tõsi, et mitmed Piibli tekstid viitavad sellele piirkonnale,
sest Piibli põhjal on tegu Tüürose ja Siidoni aladega,
mis asuvad pealinnast Beirutist veidi lõuna poole.
Tegu on aastatuhandeid vanade paikadega.
Üks lugu, mis nende aladega seoses meenub,
on see, kui Jeesus läks sinna.
Sellest on juttu Matteuse 15:21 ja sealt edasi.
Seal on öeldud, et Jeesus läks Tüürose ja Siidoni aladele,
kus Ta kohtus ühe Kaanani naisega
ehk siis mittejuudiga.
Selle Kaanani naise mureks oli see, et ta tütar oli kurjast vaimust vaevatud
Tundub, et see naine teadis Jeesuse kohta üht-teist,
kuna ta ütles Jeesusele: "Issand!"
Ta nimetas Jeesust Issandaks
ja ütles: Issand, Taaveti Poeg, halasta minu peale!"
Ta oli väga meeleheitlikus seisus ja ta teadis, kes Jeesus on.
Juutide seas oli nimetus Taaveti poeg Messiale viitamiseks väga levinud.
Me näeme selles loos,
kus Jeesus vabastas ja tervendas selle naise tütre,
et Ta pole ainuüksi juutide Messias, vaid Ta on kogu maailma Päästja.
Ta on tulnud kõigi rahvaste ja kõigi inimeste heaks.
Teiseks, mitte keegi teine ei suutnud ta tütart aidata.
Ei parimad arstid ega mitte keegi teine.
Kuid Jeesusel on kogu vägi.
Tal on vägi kõige halva üle.
Tema nimes peitub veel tänapäevalgi vägi.
See on ka põhjus, miks me neid saateid teeme.
Seetõttu, et on nimi, mis on üle kõigi nimede -
selleks on Jeesus Kristus.
Me näeme sellest loost,
et niipea, kui Jeesus puudutas selle naise tütart,
isegi, et Ta ei puudutanud füüsiliselt,
sai see tütar terveks.
Kolmas asi, mis mind selle loo juures kõnetas,
kui seda Piiblist uuesti lugesin,
on selle Kaanani naise järeleandmatu usk.
Järeleandmatu usk,
mis oli veendunud, et Jeesuses peitub vastus
ja et Jeesuse käest tuleb abi.
Jeesus isegi ütles sellele naisele: Oh naine, sinu usk on suur!"
See on väga liigutav. Kus meie usk on?
"Sündigu sulle, nagu sa tahad!”
Usk on ülimalt tähtis.
See, et usuksime ja loodaksime Jumala peale,
kes tegutseb ka täna ja kes tahab meid aidata.
Piibel ütleb, et naise tütar paranes selsamal tunnil.
Jeesus tegutseb ja tervendab veel tänapäevalgi,
saates korda oma imesid. - Aamen.
Seda üle kogu maailma.
Kuid täna räägime siis Liibanonist,
mis strateegiliselt asub vägagi olulise koha peal.
Ülalpool Iisraeli ja Süüria ning Vahemere keskel.
Liibanon sai oma iseseisvuse 1944. aastal
ja Iisraeli riik rajati peagi peale seda, 1948. aastal.
Liibanon osales alguses Iisraeli vastases sõjas
ja on ka hiljem olnud osa päris mitmetes Lähis-Ida rahutustes.
Soomlaste jaoks aga on Liibanon tuttav selle poolest,
et paljud soomlased on olnud seal rahuvalvajad.
Paljud mu tuttavad on olnud seal rahuvalvajaks.
Mul samuti.
Paljud tunnevad Liibanoni ka veidi hirmutava sõna läbi Hezbollah.
Hannu, kuidas Liibanonil täna läheb?
On tõeliselt kahju,
et seal oli kunagi raudtee,
mis kulges Liibanonist Iisraeli ja sealt Egiptusesse,
ühendades omavahel Lähis-Ida.
Kuid see mägede vahelt kulgev raudtee
on tänaseks õhku lastud
ja mitmed ühenduspunktid on kaotatud.
Liibanonil on meeletult mitmetahuline maine.
Sari, oled ehk isegi kuulnud, kuidas selle maa kohta on öeldud,
et Beirut on kui Lähis-Ida Pariis. - Just.
Tõeliselt kaunis jne.
No küllap see vastab ka tõele.
Samas kõik see, mida näeme maailma meediast...
Sattusin hiljaaegu lugema Lõuna-Soome päevalehte,
kus oli suur artikkel
Liibanoni tabanud suurest majanduskriisist,
mis on tõeliselt šokeeriv.
Maailmapank on pakkunud,
et alates 2019. aasta lõpust ja sealt edasi
on Liibanoni majandusnäidud ühed hullemad kogu maailmas
vaadatuna alates 1850. aastast.
Liibanoni rahaühik nael on kaotanud 90% oma väärtusest.
Maa rahvamajanduse kogutoodang on kahanenud üle 50%.
Seda alates 2018. aastast
Vaesuses elavate inimeste arv on suurenenud üle 80%.
Keskklass on hakanud hääbuma
ja paljud haritud inimesed lahkuvad maalt,
minnes Pärsia lahe ääres asuvatesse maadesse.
Mulle öeldi Liibanoni külastades,
et võime seal ju näha uhkeid maju, aga neis olevad külmkapid on tühjad.
Olin esimest korda elus maal, kus ei saanud kasutada pangakaarti,
sest raha on kaotanud igasuguse väärtuse.
Kui oleksin maksnud tassi kohvi eest kaardiga,
oleks see läinud maksma mitukümmend dollarit või siis naela.
Nii et sealne olukord on ikka väga karm.
Ja nagu ikka, siis tavalised inimesed kannatavad kõige enam selle tõttu.
Just nii.
Ühtlasi vohab seal korruptsioon ja käib võimuvõitlus.
Seal on ka miljonäre, kel on taskud raha täis,
samas kui tavalised inimesed kannatavad.
Üks asi veel, mis maailma vapustas...
Mäletad sa, see oli 2020. aasta augustis,
kui Beiruti sadamas toimus plahvatus.
See oli kohutav! - Lausa šokeeriv.
Tegu oli tõenäoliselt ühe võimsaima plahvatusega,
mis maailmas on eales toimunud.
Selles hukkus vähemalt 200 inimest ja umbes 7000 inimest sai viga.
Üle 300 000 inimese kaotas aga kodu.
Külastasin seda piirkonda, kus see plahvatus toimus.
Sealseid maju ehitatakse nüüd üles,
kuigi on näha, et seal juhtunu oli väga tõsine.
Kohtasin seal erinevaid inimesi.
Seal oli üks taksojuht,
kes kaotas osaliselt nii oma kuulmise kui nägemise,
kuna ta oli plahvatuse hetkel seal lähedal.
Nii et see oli ikka väga karm lugu,
mis tõi veelgi enam kaasa kõige halva esiletuleku,
mille keerisesse inimesed veelgi enam sattusid.
Mis mind seal plahvatuse piirkonnas veel puudutas, oli see,
et suur osa seal piirkonnas olnud inimesi
olid kristlased.
Liibanonis on piirkondi,
kus ilutsevad suurelt Saddam Hussein'i pildid,
mis viitab sunniitide aladele.
Kuid siis on ka šiiitide alasid,
kus ilutsevad nende juhi ËHasan Naşrallāh'i pildid.
Või siis on kristlaste alad.
Oleme muidugi Soome uudistestki kuulnud
Hezbollah'i kohalolu kohta.
Hezbollah tähendab Allahi parteid ja see esindab šiiitide suunda,
mis on islamis suuruselt teine usuline suund.
Nad on väga tõsised Iisraeli vastased, tegutsedes Lõuna-Liibanonis.
Relvadega nii korralikult varustatud,
et isegi Iisraeli sõjavägi on olnud hämmingus
nende võimsusest.
Nad saavad abi Iraanist.
Kuuleme vahel uudistest, kuidas Iisrael ründab Süüriat,
kes aktsepteerib seda,
et Iraan varustab Hesbollah'i relvadega.
Nii on enam kui õigustatud,
et Iisrael püüab hävitada neid relvavedusid.
Hesbollah'i tõttu on Liibanonis toimunud palju sõdasid,
mis on seda maad väga palju kahjustanud.
Need sõjad on siis käinud Hesbollah'i ja Iisraeli vahel.
Seal käib kõva võitlus selle nimel
ja valitseb igatsus, et sellist laadi islam pääseks võimule.
Nagu ka äsja mainisid,
seal elab nii šiiitidest moslemeid kui sunniitidest moslemeid
ja ühtlasi ka kristlasi.
Oskad sa öelda, kui palju kristlasi üldse Liibanonis on
ja milline on nende olukord?
Tegu on väga erilise maaga.
Ma ei tea ühtki teist sellist maad maailmas,
kus president peab olema kristlane,
peaminister sunniit ja parlamendi spiiker šiiit.
On see ikka alles kooslus!
Nad püüavad hoida
nende erinevate usundite võimuesindajaid tasakaalus,
samas kui tegelik võim on paljuski rahakate inimeste e miljonäride käes.
Korruptsioon on seal hirmuäratavalt suur
ja inimesed on kaotanud igasuguse usu poliitikasse.
Samas on Liibanon ülioluline maa.
Selle maa rajamisaegadel on olnud aegu,
kus kristlastele on pakutud varjupaika.
See on olnud kui turvaline sadam ümbruskaudsete paikade kristlastele,
keda islam on räsinud täiega.
Liibanon on varasemalt olnud valdavalt kristlik maa,
kuigi täna sealsed kristlased ei soovi, et nende arvu teataks,
kuna see võib pöörduda nende kahjuks.
Kuid neid on vast 30% kogu rahvastikust,
mis on märkimisväärselt suurem hulk,
kui kõigis teistest neid ümbritsevates Araabia maades,
kus kristlasi on ehk 2% või vähemgi veel.
Seaduste kohaselt valitseb Liibanonis küll usuvabadus,
samas kui praktikas käitutakse muudmoodi.
Seal viibides märkasin isegi, et kontroll on pidevalt peal.
Sain ametnikelt päris mitmeid kontrollkõnesid.
Seda lausa kuni lennujaamast lahkumiseni välja.
Ja siis need lõppesid? - Just nii.
Märtrite Hääle üksused on Liibanonis igal juhul tegutsemas.
Koostööd tehakse ka
ühinguga Heart for Libanon (Süda Liibanoni heaks).
Millist abi siis Liibanonis osutatakse, milles meilgi on oma osa?
Soome Märtrite Hääle jaoks on tegu täiesti uue tööpõlluga.
Olles ise tegutsenud elus paarkümmend aastat moslemite seas,
oli see minu jaoks ülimalt liigutav näha,
kui palju moslemi taustaga inimesi on pöördunud Jeesuse juurde.
Vahel on häiriv kuulda küsimusi: "Kus küll kõik inimesed on?",
aga seal oli neid konkreetselt näha ja kuulda, et Jeesus on neid päästnud.
"Süda Liibanoni heaks" on siis misjoniühing,
kellega me teeme koostööd.
See ühing sai rajatud 2007. aastal
ja nende eesmärgiks ongi täita Jeesuse käsku teha jüngreid.
See, et kellestki saab Jeesuse järgija,
pole vaid mingi ühekordne asi, et usud Jeesusesse ja ongi kõik,
vaid tegu on protsessiga,
mille käigus me kasvame lähemale Talle.
Liibanon on tõesti ka see maa, kuhu on läinud palju pagulasi
nagu sa ka saate alguses mainisid.
See kõik sai alguse Iisraeli ja Hesbollah'i vahelisest sõjast,
mis põhjustas väga raskeid aegu.
Ühtlasi on Süüria vallutanud seda maad.
Liibanonis on olnud tohutu viha Süüria vastu,
kuna viimased on olnud vallutajad.
Samas elab täna Liibanonis pea 2 miljonit Süüria pagulast.
Tõsi, nad ei nimeta neid pagulasteks, sest nad usuvad, et see rahvas
peab pöörduma tagasi oma kodumaale.
Samas neil siiski on need pagulased ja pagulaslaagrid.
Teisalt on see veidi erinev olukord,
kuna iga pagulane peab maksma veidi
võimaluse eest viibida sealsetes pagulaste telklaagrites.
Seoses Lähis-Ida sõjaga
on sinna tulnud ka palju pagulasi Iraagist,
keda siis "Süda Liibanoni heaks" samuti aitab.
Lisaks veel sõda Süürias.
Jumal muide rääkis sellest ette, et nii saab minema,
nii et tegu on väga prohvetliku looga.
Kogu nende töö käib Beqaa orus, kuigi ka teistes piirkondades.
Sealt on näha ka Hermoni mäed, nii et igati kena paik.
Nad osutavad seal pagulastele kõige esmast ja olulisemat abi.
Valdavalt Süüriast tulnud põgenikele.
Kuna talved on seal külmad,
siis nad jagavad küttekehi, talveriideid, toidupakke, telke jne.
Nad on aidanud üle 900 pere,
kuna põgenikke tuleb tuhandete kaupa päevas.
Samas on see töö edasi liikunud
ja nii nagu igas sellises töös, on ka seal oluline suhete loomine.
Heade suhete omamine on oluline ja samas ka kui võti.
Nii veedavad nad nendega aega, kuulavad nende rõõme-muresid
ja saavad nendega lihtsalt sõbraks.
Kui aga tekkib usaldus
ja nad on saanud jagada inimestele Jumala armastust,
hakkavad ka inimesed avanema evangeeliumi suhtes.
Nii oli tõeliselt liigutav näha,
kuidas moslemid, kurdid, druusid
ja ka nö nimekristlased, kes veel ei tunne Jeesust,
kuidas nad kõik said kuulda evangeeliumi.
Paljudes neis laagrites on tekkinud ka piibliõppe grupid,
kus õpetatakse Jumala Sõna.
Nii on väga paljud eritaustaga inimesed
leidnud tee Jumala juurde.
Mainisid oma jutus ka Beqaa orgu, mis asub Lõuna-Liibanonis.
Seal on ikka kohe suurel hulgal Süüria pagulasi.
Vaatame siinkohal väikese video sealt Beqaa orust,
kus Hannu just hiljuti pagulaslaagrites külas käis.
Oleme just külastanud mu selja taga olevat pagulaslaagrit
ja ühte seal asuvatest kodudest.
Oleme vestelnud inimestega ja kuulnud elulisi lugusid,
kus paljude abikaasad on tapetud ja nad on pidanud põgenema Süüriast
Küsisin, millisena nad oma tulevikku näevad
ja nad ütlesid, et ei näe endil mingit tulevikku.
Neil pole mingit lootust, aga me saame neid siiski aidata.
Märtrite Hääl aitab 100 kristlaseks saanud peret,
nii et palvetame nende eest.
Hannu, milliseid inimesi sa seal pagulaslaagris kohtasid?
Olin näiteks ühes pagulaste telgis, kus ajasin nendega juttu
ja küsisin, millisena nad oma tulevikku näevad?
Nad ütlesid, et neil pole mingit tulevikku ega lootust.
Oli tõeliselt sügav kuulda neid lugusid
inimeste šokeerivatest olukordadest.
See pani küll mõistma,
milline arm see on, et saame neid aidata;
et Jumal on avanud meile sellise ukse nende abistamiseks,
et nad võivad kuulda,
et Jumal tahab anda neile tulevikku ja lootust.
- Paljud neist on ju saanud kristlaseks. - Jaa.
Nad peavad seal teenistusi ja palvetelgid on rahvast täis,
saades kristlaseks.
Just need, kes tulevad nö väga pimedatest taustadest.
Nii et Jumal tegutseb.
Kui vaadata sealset meeskondagi, siis seal on üks vend,
kes oli kunagi Aleppos väga kõrgel tasemel imaam.
See on omaette pikk lugu, kuidas ta Jeesuse leidis,
aga täna ta aitab neid pagulasi.
Üks teine seal tegutsev mees oli ISIS'e "tapanimekirjas" 5. kohal.
Ka endine moslem ja Liibanoni armee liige.
Täna aga teenib Jeesust.
Nii et nii abistaval meeskonnal kui abistatavatel
on ikka enneolematud lood. - Kohe kindlasti.
Sa kohtasid seal Beqaa orus ka mõnda vana tuttavat?
See polnud mitte Beqaa orus, vaid täitsa Beirutis.
See oli minu jaoks ikka täiega liigutav.
Kohtasin seal väga kalleid tuttavaid,
keda mäletan oma Aleppo aegadest Süürias.
Olin sageli nende kodus külaliseks, magades põrandal.
Aitasin kaasa nende töös ja õpetasin Piiblit.
Ühtlasi viisin sinna igasugu materjale ja smuugeldasin piibliõppe asju.
Siis aga algas sõda ja ma ei saanud sinna enam minna.
Mäletan, kuidas telekas näidati Aleppo pommitamist
ja kuidas Aleppost tuli Soomegi sõjapõgenikke.
Püüdsin helistada neile oma sõpradele,
aga nende telefon ei vastanud enam.
Keegi teine vastas nende numbrilt ja me kontakt kadus aastateks.
Kuid nüüd saime üle 10 aasta taas kokku.
See oli juba ime,
et nad said sealt Aleppost Beirutisse põgenema.
Üks ime muide tuhande teise seas oli seotud ISIS'ga.
Küsisin, kuidas nad ISIS'ga toime tulid?
Nad elasid kõrges korrusmajas, mille ümber olid kitsad tänavad.
Nad nägid, kuidas 1500 ISIS'e relvastatud sõdurit
piiras kogu nende piirkonna sisse.
Neile vastu panna oli aga vaid 35 Süüria sõdurit,
nii et ISIS'l oli totaalne ülemvõim.
Nad ütlesid, et üks noormees nende endi kogudusest
liitus Süüria armee ridadega, ilma, et oleks osanud relvagi kasutada
Ja siis nad said korraga rindelt kõne:
"Hüvasti! Ma lähen nüüd taevasse, sest ISIS tapab meid kohe ära."
Mu sõbrad ütlesid: "Ei tapa nad midagi,
vaid me palume kohe praegu Jeesuse Kristuse nimel.
Sest see, kes on meiega, on suurem, kui see, kes on nendega."
Kõik hakkasid hoobilt palvetama
ja korraga nägi ISIS'e juht taevas suurt ja hiiglaslikku taevalikku olendit
See tekitas neis hirmu ja nad panid jooksu.
Issand ise võitles nende eest.
Ja korraga sai mu sõbrast selle Süüria armee kapten.
Süüria armee hakkas küsima, kuidas nad peaks Aleppos sõdima.
Issand teeb imesid
ja nende südames põleb tuli teenida Jeesust
ja jagada evangeeliumi kõigi raskuste keskel.
Mistõttu kas pole tore, et oleme saanud aidata
seda raskustest läbi käinud kodukogudust,
mille mõju ja tegevus laieneb nii Aleppos kui Põhja-Süürias.
See on see töö, mida saame toetada.
Neid uskumatuid lugusid saab kuulda ka me raadiosaadetes,
mis jõuavad eetrisse läbi kogu sügise.
Samas kuulsid ka tõsiseid lugusid selle kohta,
mis on juhtunud kristlusesse pöördujatega.
Meil on veel vaid mõni minut jäänud, nii et jaga väga lühidalt.
"Süda Liibanoni heaks" töötajad ütlesid,
et tagakius on pidevalt olemas,
kuigi nad püüavad sellest mitte väga palju rääkida,
et mitte traumeerida inimesi.
Kui keegi saab kristlaseks,
hüljatakse ta nii ühiskonna kui oma pere poolt.
Ta elu tehakse väga raskeks ja teda võidakse isegi tappa.
Ta kaotab kõik, mis tal on.
Üks sealne mees rääkis,
kuidas ta võeti kinni, peksti läbi ja ta haavadele valati bensiini,
jättes ta seejärel tänavale surema.
Keegi leidis ta ja ta toodi tagasi elule.
Ta on saanud ravi,
kuid sellest läbielatust tingituna värisevad ta käed kõige täiega.
Seda kõike vaid seetõttu,
et ta jättis islamiusu ja usub nüüd Jeesusesse.
Tõeliselt šokeerivad lood, mistõttu palved on enam kui vajalikud.
Kõige selle kohta on meil ka hea soomekeelne raamat
"Radikaalne islami sõda ristiusu vastu".
Selle on kirjutanud üks kanadalane, kes valgustab,
miks on kristlaste olukord nii raske neis moslemi-maades
ja mida selles osas ette võtta.
Raamat on leitav me E-poes www.marttyyrienaani.fi/kauppa/
Ja kui teil ei käi veel Märtrite Hääle ajakirja,
mis ilmub 6 korda aastas
ja kust leiab olulist infot kristlaste olukorra kohta maailmas.
Saate ka teada, kuidas paluda nende eest,
kes kannatavad oma usu tõttu.
Ka selle saab tellida www.marttyyrienaani.fi
Suur tänu Hannu, et jagasid meiega
Liibanoni olukorrast ja sealsetest kristastest.
Ole õnnistatud!
Ja õnnistusi teilegi, head vaatajad ning vaadake meid järgminegi kord!
Tõlge: Anne-Ly Raukas